દેશમાં બજેટ ઘરોની અછતને ધ્યાનમાં રાખતાં ઘણા ડેવલપરોએ હતાશા વ્યક્ત કરી કે આ લીધેલું પગલું ઘણું ઓછું છે. ક્રેડાઇ (કૉન્ફેડરેશન ઑફ રિયલ એસ્ટેટ ડેવલપર્સ અસોસિએશન ઑફ ઇન્ડિયા)નો એક અધિકારી કહે છે, ‘લોકોના આવાસની અછત સામે આ બજેટ સાવ જ નજીવું છે. આશાનું એકમાત્ર કિરણ એ છે કે એ લોકોએ એક્સ્ટર્નલ કમર્શિયલ બૉરોઇંગની મંજૂરી આપી છે. જોકે આની વિગતોની જાણકારી હજી સુધી ખાસ નથી મળી એટલે અમે એની રાહ જોઈએ છીએ અને એ વસ્તુ જોવાની છે કે એક્સ્ટર્નલ કમર્શિયલ બૉરોઇંગમાં જમીનની ખરીદારીને પણ ફાયદો મળશે કે નહીં. એ જ એક મુખ્ય વિસ્તાર છે જેને સૌથી વધુ પૈસાની જરૂર છે.’